Turingia
Turingia esas Germana stato. Ol havas  km² di surfaco totala, e 2.29 milion habitanti. Lua chef-urbo esas Erfurt.

Ol recevis ta nomo memoriganta Turingii, tribuo qua okupis la regiono cirkum la yaro 300.

Bazala fakti pri Turingia.

Historio 

La regiono divenis landgravio en 1130. Pos Turingiana sucedo-milito (1247 til 1264) la westo di la regiono divenis nedependanta, sub la nomo Hesia, e nulatempe pose ol itere divenis parto di Turingia. La maxim multa Turingiana teritorio falis sub l'administrado di la dinastio Wettin, e pose dividesis en multa Saxoniana dukii.

Turingia ordinare aceptis protestana reformo, e multa katolika kirki e monakeyi destruktesis. Anabaptisti facis multa sequanti en Mühlhausen ed altra urbi. Katolikismo nur transvivis en la regiono di Eichsfeld ed en Erfurt e lua vicina regiono.

Napoléon la 1ma inkluzis Turingia en la Kunfederuro dil Rheno en 1806. En 1815 Kongreso di Wien konfirmis ta modifiko ed inkluzis parto di Turingiana stat en la Germana Kunfederuro, dum ke l'altra parto cedesis a Prusia, qua administris la regiono en la Provinco di Saxonia.

Turingiana dukii divenis parto di Germana imperio en 1871. En 1920 la dukii extingesis ed unionesis por formacar Turingia, stato di Weimar-Republiko.

En 1930 Turingia esis un ek la stati ube Naziisti ganis povo. Wilhelm Frick divenis ministro por internal aferi dil stato, e removis de la lokala polico l'opozinti a la Naziista partiso. En 1945 pos finar la duesma mondomilito la regiono kontrolesis dal Usana trupi dum kurta periodo, e pose pozesis sub Sovietian administrado. Lua teritorio expansesis por enkorpigar arei de Saxonia.

Turingia divenis parto di Est-Germania til Germana riunigo en 1990.

Geografio 
La peizaji di Turingia esas multe diversa. Norde jacas la monti Harz, e pose dal plana ed inundebla regiono Goldene Aue, proxim urbo Nordhausen.

La klimato di Turingia esas kontinentala, kun kolda vintri e sika someri.

Ekonomio 
Pos la duesma mondomilito, kelka urbi, exemple Gera, Zwickau, Chemnitz e Leipzig recevis industrii. Nun, la regiono di Weimar-Jena-Erfurt havas granda ekonomiala kresko.

Pos riunigo di Germania, Turingia recevis ekonomiala helpo e lua globala situo plubonigis. Opel havas fabrikerio di automobili en Eisenach.

Demografio 

La precipua urbi del stato esas Erfurt, Gera, Jena, Weimar e Gotha.

Stati di Germania